**Մարջ Չեմպիոն** (անգլ.՝ Marge Champion, ծննդյամբ **Մարջորին Սելեստա Բելչեր** (անգլ.՝ Marjorie Celeste Belcher), սեպտեմբերի 2, 1919(1919-09-02), Լոս Անջելես, Կալիֆոռնիա, ԱՄՆ - հոկտեմբերի 21, 2020(2020-10-21), Լոս Անջելես, Կալիֆոռնիա, ԱՄՆ), ամերիկացի դերասանուհի, պարուհի և պարուսույց։

Կենսագրություն
--------------

Մարջորի Սելեստե Բալչերը ծնվել է Լոս Անջելեսում, պարային ռեժիսոր Էռնեստ Բելչերին և նրա կնոջ Գլեդիս Լի Բասքեթինի (ծննդյամբ Ռոզենբերգ) ընտանիքում։ Դա նրա մոր երկրորդ ամուսնությունն էր, և նրա մայրը առաջին ամուսնությունից ուներ դուստր՝ Լինա Բասքեթը, որը դարձել է Չեմպիոնի խորթ քույրը։ Փոքր տարիքից նա սկսել է պարել, իսկ 12 տարեկանից նա հոր դպրոցում դարձել է բալետի հրահանգիչ։ Մարջորին «Ուոլթ Դիսնեյ ընկերությունում» աշխատել է «Սպիտակաձյունիկը և յոթ թզուկները» (1937) անիմացիոն ֆիլմում որպես պարային մոդել, գլխավոր դերասան։ Սպիտակաձյունիկի ռեալիզմը բարելավելու համար արտանկարել են նրա պարային քայլերը։ Հետագայում նա նաև մոդելավորել է Պինոկիոյի Կապույտ Փերիին (1940), ինչպես նաև «Ֆանտազիա» մուլտֆիլմի կերպարներից մեկը (1940)։

Մարջ և Գուերի Չեմպիոն (1957)
1947 թվականին, առաջին ամուսնուց՝ Ուոլթ Դիսնեյի անիմատոր Արտ Բեբբիտից բաժանվելուց մի քանի տարի անց, Մարջորին ամուսնացել է պարուսույց և պարող Գուերի Չեմպիոնի հետ՝ վերցնելով ամուսնու ազգանունը։ Նրա հետ միասին նա խաղացել է մի շարք հանրաճանաչ մյուզիքլներում՝ «MGM», այդ թվում՝ «Լողացող թատրոն» (1951), «Բոլոր իմը քոնն է» (1952) և «Այն գեղեցիկ տեսք ունի» (1952)։ 1957 թվականին նրանք նույնիսկ ունեին իրենց հեռուստատեսային շոուն, սիթքոմ երաժշտական և պարային համարներով, որը կոչվում էր «The Marge and Gower Champion Show»: Այս ամուսնությունը նրանք ունեցել են երկու որդի՝ Բլեյքին և Գրեգին։ Զույգն ամուսնալուծվել է 1973 թվականին։ Դրանից հետո, Մարջ Չեմպիոնը կրկին անգամ ամուսնացել է ռեժիսոր Բորիս Սագալի (հայրը` Քեթի Սագալի) հետ, որը վախճանվել է դժբախտ պատահարի պատճառով, նկարահանման հրապարակում 1981 թվականին։ Ֆիլմից և հեռուստատեսությունից բացի, Մարջ Չեմպիոնը Բրոդվեյում մի քանի անգամ հայտնվել է մի շարք հանրաճանաչ մյուզիքլներում։

2001 թվականին, 82 տարեկան հասակում, վերջին անգամ հայտնվել է Բրոդվեյի բեմում՝ «Խելագարություն» մյուզիքլում։ Իր դերասանական կարիերան ավարտելուց հետո Չեմպիոնը սկսել է պարել և պարուսույցներ դասավանդել Նյու Յորքում։ Նրա դերասանական նվաճումները նշանավորվել են Հոլիվուդյան փառքի ծառուղու աստղով։

Խորթ քույրը՝ դերասանուհի Լինա Բասքեթ։

Մրցանակներ
----------

* Էմմի 1975 - «Լավագույն պարային կատարում» («Աստղային փոշու դահլիճի թագուհին»)

Ծանոթագրություններ
------------------

1. 1 2  Internet Broadway Database — 2000.
2. 1 2  Discogs — 2000.
3. 1 2 3 4  The New York Times / J. Kahn — Manhattan, NYC: New York Times Company, A. G. Sulzberger, 1851. — ISSN 0362-4331; 1553-8095; 1542-667X
4. ↑
5. ↑  «Lina Basquette»։ *IMDb*։ Վերցված է 2020 թ․ օգոստոսի 18

Արտաքին հղումներ
----------------

* Մարջ Չեմպիոն Internet Movie Database կայքում
* HISTORY
* Marge Champion performing Dancing in 1986 at Jacob's Pillow
* Archival footage from Jacob's Pillow PillowTalk: Hippo in a Tutu featuring Marge Champion, 8/28/2010 Archived 2014-09-03 at the Wayback Machine.
* Marge Champion remembered on 100th birthday in Mansfield News Journal, accessed September 3, 2019

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Broadway Database · Internet Broadway Database · Internet Broadway Database · Internet Broadway Database · Internet Movie Database · ԿինոՊոիսկ · MusicBrainz · Rotten Tomatoes · Find A Grave · WikiTree |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 139394679 · GND: 1019548304 · ICCU: UBOV685159 · ISNI: 000000003182699X · LCCN: n94120346 · NKC: xx0160849 · SUDOC: 088013871 · VIAF: 64195461 · WorldCat VIAF: 64195461 |

 |

 |